 **ZÁKLADNÁ ŠKOLA JAROSLAVA SIMANA,**

 **OKTÓBROVÁ 16, VALASKÁ**

 tel: 048/6176927, 0911650176

 e-mail: riaditel@zsvalaska.edu.sk

 [www.zsvalaska.edupage.sk](http://www.zsvalaska.edupage.sk)

**Vnútorná smernica č. 16/2016**
**Program prevencie a riešenia šikanovania, násilia,**
**drogových závislostí a sociálno-patologických javov žiakov v Základnej škole Jaroslava Simana vo Valaskej**

Valaská, december 2016 Mgr. Štefánia Piliarová

 riaditeľka školy

1. *ÚVODNÉ USTANOVENIA*

**Čl. 1**

**Všeobecné ustanovenia**

Riaditeľka Základnej školy Jaroslava Simana, Októbrová 16, Valaská v súlade s Metodickým usmernením č. 7/2006-R z 28. marca 2006 k prevencii a riešeniu šikanovania žiakov v školách a školských zariadeniach a Národným programom boja proti drogám vydáva túto vnútornú smernicu za účelom prevencie a riešenia šikanovania, násilia, drogových závislostí a sociálno-patologických javov žiakov v škole. Smernica platí pre všetkých pedagogických a odborných zamestnancov školy a vzťahuje sa na činnosť školy a školského klubu detí.

**Čl. 3**

**Charakteristika pojmov**

**Šikanovaním** rozumieme akékoľvek správanie žiaka alebo žiakov, ktorého zámerom je
ublíženie inému žiakovi alebo žiakom, prípadne ich ohrozenie alebo zastrašovanie. Ide
o cielené a opakované použitie násilia voči takému žiakovi alebo skupine žiakov, ktorí sa
z najrôznejších dôvodov nevedia alebo nemôžu brániť. Šikanovanie sa prejavuje v rôznych
podobách, ktoré môžu mať následky na psychickom a fyzickom zdraví.

**Drogová prevencia** sa definuje ako iniciatívy, aktivity a stratégie určené na to, aby sa
predchádzalo zneužívaniu návykových látok, oddialil sa prvý kontakt s nimi, aby sa
zamedzilo negatívnym dôsledkom spojeným so zneužívaním legálnych a nelegálnych drog.
Školská prevencia obsahuje všetky vyššie uvedené aspekty, obmedzuje sa ale na školské
prostredie. Zahrňuje prevenciu zneužívania drog a pravidlá a predpisy týkajúce sa drog,
pomoc pri vyhľadávaní a poskytovaní starostlivosti pre ohrozených žiakov v odborných
poradenských zariadeniach a službách a akékoľvek ďalšie aktivity a stratégie týkajúce sa
zneužívania drog v škole.

Pod pojmom **primárna prevencia** rozumieme stratégie a aktivity určené na predchádzaniu
prvému užitiu drogy, k vlastnému začiatku užívaniu drogy.

**Sekundárna prevencia** zahrňuje programy, stratégie a aktivity zamerané na prevenciu
vlastného zneužívania drog, včasnú identifikáciu a liečbu užívateľov drog s cieľom zabrániť
vzniku závislosti na drogách (deti, ktoré už prvý kontakt, experimenty majú za „sebou“).

*II. CHARAKTERISTIKA ŠIKANOVANIA*

**Čl. 4
Podstatné znaky šikanovania**

1. Podstatnými znakmi šikanovania sú:
2. úmysel bezprostredne smerujúci k fyzickému alebo psychickému ublíženiu druhému,
3. agresia jedného žiaka alebo skupiny žiakov,
4. opakované útoky,
5. nevyrovnaný pomer síl medzi agresorom a obeťou.

**Čl. 5**
**Prejavy šikanovania**

1. Šikanovanie sa prejavuje:

1. **slovnou agresiou:** nadávky, posmievanie, urážky, vyhrážanie, výsmech, nevhodné vtipkovanie a zosmiešňovanie obete,
2. **fyzickou agresiou:** strkanie, facky, kopance, bitie, navádzanie iných na bitku, vyhrážanie sa, škrtenie, ťahanie za vlasy, pichanie kružidlom či ceruzkou,
3. **inou agresiou:** poškodzovanie alebo skrývanie vecí obete, trhanie, ničenie pomôcok, či oblečenia, počarbanie zošita, učebnice, úloh, privlastňovanie si vecí obete,
4. **psychickým manipulovaním a týraním:** zadávanie nezmyselných príkazov, nútenie
k posluhovaniu a k noseniu rôznych vecí – desiata, cigarety, peniaze, šminky...
5. **nepriamymi prejavmi:** žiak je počas prestávok často osamotený, nemá kamarátov, zdržuje sa v blízkosti učiteľov, prichádza neskoro na vyučovanie, vždy chodí všade posledný alebo zostáva sám v triede, pri skupinových športoch býva často volený do skupiny medzi poslednými, ak má prehovoriť pred triedou je neistý, pôsobí smutne, nešťastne, stiesnene až depresívne, zhoršuje sa niekedy náhle jeho školský prospech, jeho veci sú poškodené, znečistené, prípadne rozhádzané, máva znečistený odev, odreniny, modriny, škrabance, ktoré nedokáže uspokojivo vysvetliť.

**Čl. 6**
**Vývoj šikanovania**

Stupne vývoja šikanovania sú:

1. **stupeň:** šikanovanie sa začína „nevinným“ odstavovaním obete z nejakej činnosti, ktoré sa prejavuje prevažne psychickými formami násilia – ignorovaním, prehliadaním obete, vylúčením zo skupiny, neustálymi miernymi nadávkami, posmievaním, ohováraním a intrigovaním, braním desiatej alebo iných vecí. Ak sa obeť nedokáže brániť, nikomu to nepovie a nikto v triede sa ho nezastane, vzniká riziko druhého štádia.
2. **stupeň:** postupne (niekedy ako výsledok skúškového stresu, neistoty, nahromadenej agresie alebo nudy agresorov) sa začína objavovať a stupňovať fyzická agresia – občasné, ale opakované strkanie, potkýnanie, naťahovanie oblečenia, ťahanie za vlasy, podtrhávanie stoličky, odstrkovanie, bitky, facky vyhliadnutej obete. Ak to učiteľ ani rodič neodhalí alebo to podceňuje, obeť sa (pod vplyvom strachu) nedokáže brániť, ostatní v triede mu nepomôžu, šikanovanie sa zosilňuje a prechádza do ďalšej fázy.
3. **stupeň:** v triede sa vytvorí jadro – k hlavnému agresorovi sa pridávajú ďalší, utvorí sa
skupinka dvoch alebo troch šikanovateľov, ktorí už postupujú systematicky a cieľavedome s cieľom upevňovať svoju moc a vplyv nielen na vybranú obeť, ale aj na ostatných spolužiakov. Ak ani v tejto etape nedôjde k odhaleniu a riešeniu šikanovania v škole alebo na podnet rodiča vzniká ďalší stupeň – už rozvinutého šikanovania.
4. **stupeň:** k agresívnej skupinke sa pridávajú ďalší a zvyšok triedy začína obeť z rôznych
dôvodov ignorovať a úplne vylučovať zo svojej spoločnosti, dokonca sa aj zúčastňovať na
šikanovaní. Šikanovanie sa v „nakazenej“ triede v podstate akceptuje ako normálne správanie (nepísaný zákon), začína sa šíriť po celej škole a nadobúdať každodenný charakter.
5. **stupeň:** všetci rešpektujú normy „šikanovania“, agresori strácajú posledné zvyšky zábran,
šikanovanie u nich môže nadobudnúť charakter závislosti a v škole „malej epidémie“, ktorej riešenie si vyžaduje veľa energie, pomoc odborníkov a navyše negatívne ovplyvní aj povesť školy**.**
6. *RIEŠENIE ŠIKANOVANIA*

**Čl.7**

**Postup v prípade zistenia šikanovania**

V prípade, že sa v priestoroch budovy počas školského vyučovania a na podujatiach organizovaných školou zistí prípad šikanovania, je každý pedagogický i  nepedagogický zamestnanec povinný postupovať podľa nasledovnej osnovy:

1. Zamestnanec, ktorý zistí šikanovanie, **informuje o tejto skuto**č**nosti triedneho učiteľa**
**agresora a obete** (predtým si zistí meno a priezvisko žiakov a triedu, ktorú navštevujú),
výchovného poradcu a člena vedenia školy.
2. Triedni učitelia si na vyšetrenie prizvú daných žiakov, zamestnanca školy, ktorý skutočnosť oznámil a výchovného poradcu (pri zachovaní dôvernosti).
3. O danom vyšetrení **spíšu zápis**. V zápise popíšu skutočnosť, vyjadrenia agresora a obete a navrhnú opatrenia na riešenie. Spísaný zápis odovzdajú v jednom vyhotovení:
4. zákonnému zástupcovi obete a agresora,
5. výchovnému poradcovi (oboznámia s ním aj vedenie školy),
6. jeden exemplár vložia do osobného spisu žiaka.
7. Triedni učitelia agresora a obete v spolupráci s výchovným poradcom **si pozvú na pohovor rodi**č**ov, resp. zákonných zástupcov týchto žiakov**. Aj o tomto stretnutí spíšu zápis (pri zachovaní dôvernosti). K pohovoru prizvú aj člena vedenia školy.
8. Po písomnom uzavretí celého prípadu, zvážení návrhov na opatrenia, vyjadrení agresora a
obete, rodičov, resp. zákonných zástupcov týchto žiakov **riaditeľka školy rozhodne o ďalšom postupe** v súlade so školským poriadkom školy, pracovným poriadkom školy, resp. zákonom č. 300/2005 Z. z. - Trestný zákon a zákonom č. 372/1990 Z. z. – Zákon SR o priestupkoch.
9. Nakoľko šikanovanie je závažným negatívnym spoločenským javom, celý prípad
vyšetrenia šikanovania sa bude realizovať **pri zachovaní dôvernosti až do vyriešenia**
**daného prípadu**. Týmto postupom nie je dotknutá informačná povinnosť školy.
10. V prípade, že tento negatívny jav zistí žiak školy, je povinný okamžite o tejto skutočnosti
informovať svojho triedneho učiteľa, výchovného poradcu, v ich neprítomnosti člena vedenia školy.
11. Ak žiak svojim správaním a agresivitou ohrozuje bezpečnosť a zdravie ostatných žiakov,
vyučujúcich, alebo narúša výchovu a vzdelávanie tak, že znemožňuje pokračovanie vo vyučovaní, riaditeľka školy môže umiestniť žiaka do samostatnej miestnosti za prítomnosti pedagogického zamestnanca. Riaditeľka školy bezodkladne privolá zákonného zástupcu, zdravotnú pomoc alebo Policajný zbor. Toto opatrenie slúži na upokojenie žiaka a bude o ňom vyhotovený písomný záznam.

 **Čl. 8**
**Metódy riešenia šikanovania**

1. **Pre vyšetrovanie šikanovania sa využije nasledovná stratégia:**
2. zaistenie ochrany obetiam,
3. rozhovor so žiakmi, ktorí na šikanovanie upozornili, rozhovor s obeťou, s agresormi,
4. nájdenie vhodných svedkov, individuálne, prípadne konfrontačné rozhovory so svedkami (nikdy nekonfrontovať obete a agresorov),
5. kontaktovanie rodičov alebo zákonných zástupcov,
6. kontaktovanie špecializovaných inštitúcií - CPPPaP, CPPP, USVaP alebo políciu, kontakt zabezpečuje výchovný poradca, prípadne vedenie školy,
7. využitie anonymnej dotazníkovej metódy.
8. **Pri výskyte skupinového násilia voči obeti sa zachová nasledovný postup:**
9. okamžitá pomoc obeti,
10. dohoda riaditeľky školy s výchovným poradcom, triednymi učiteľmi a s ostatnými
pedagogickými zamestnancami na postupe vyšetrovania,
11. vlastné vyšetrovanie,
12. zabránenie možnej krivej výpovede agresorov, ich izolácia bez možnosti dohodnúť sa na spoločnej výpovedi,
13. pokračujúca pomoc a podpora obete,
14. v prípade potreby nahlásenie prípadu polícii – rozhodne riaditeľka školy,
15. kontaktovanie rodičov alebo zákonných zástupcov – zabezpečia triedni učitelia,
16. kontaktovanie CPPPaP, USVaP alebo políciu – zabezpečí výchovná poradkyňa, prípadne vedenie školy.
17. *PREVENCIA ŠIKANOVANIA*

**Čl. 9**
**Účastníci prevencie šikanovania**

**Vedenie školy** – dohliada na realizáciu celoškolskej stratégie proti šikanovaniu,
**Výchovná poradkyňa** – koordinuje preventívne pôsobenie, eviduje potenciálnych agresorov a obete, spolupracuje s triednymi učiteľmi, koordinátorom prevencie a CPPPaP,
**Koordinátor prevencie** – pomáha zmierňovať možné príčiny agresie, sprostredkúva
kontakty s poradenskými inštitúciami,
**Triedny učiteľ** – buduje triedny kolektív na báze vzájomnej dôvery medzi ním, žiakmi a
rodičmi,
**Ostatní vyučujúci** – aktívne sa podieľajú na nesúhlasnom postoji voči prejavom šikanovania,
**Vychovávateľky ŠKD** – sledujú správanie detí v ŠKD a spolupracujú s rodičmi,
**Vedúci záujmových útvarov** – sledujú správanie žiakov v čase činnosti záujmového útvaru a spolupracujú s rodičmi,
**Žiaci** – sledujú správanie v rámci triednych kolektívov a sú oboznámení so spôsobmi boja
proti šikanovaniu,
**Rodičia** – sledujú správanie svojich detí a spolupracujú s učiteľmi,
**Všetci zainteresovaní** – spolupracujú s poradnými organmi – políciou, centrom pedagogickopsychologického poradenstva a prevencie, prípadne centrom pedagogicko-psychologickej poradne (ďalej len „CPPPaP“ „CPPP“), úradom práce, sociálnych vecí a rodiny (ďalej „UPSVaR“).

**Čl. 10**

**Metódy prevencie šikanovania**

1. Metódy prevencie šikanovania sú:
* snažiť sa vytvoriť prostredie obmedzujúce vznik šikanovania,
* vhodnými prostriedkami zabrániť jeho trvaniu,
* vytvárať pozitívnu klímu v triede, v celej škole - budovať kladné medziľudské vzťahy,
zodpovednosť za správanie, uvedomovanie si dôsledkov správania,
* realizovať osobnostný a sociálny rozvoj, rozvoj sociálnych komunikatívnych zručností,
* komunikácia so žiakmi, medzi žiakmi a pedagógmi, spôsob vyjadrovania, oslovovania,
* zapájanie rodičov do diania v škole, informovať ich o dianí v škole,
* vhodné využívanie voľného času – ponúknuť záujmovú, krúžkovú, činnosť,
* prijímať preventívne opatrenia.

**Čl. 11**

**Všeobecné opatrenia**

1. **Opatrenia pre obete**
2. individuálna práca s obeťou,
3. zvážiť možnosť odporúčania rodičom obete vyhľadať individuálnu odbornú starostlivosť, napr. CPPPaP, CPPP,
4. zorganizovať skupinový intervenčný program školy v spolupráci s CPPPaP,
5. zvýšiť informovanosť a poradenstvo pre rodičov žiakov.
6. **Opatrenia voči agresorom**
7. individuálna práca s agresorom,
8. odporučiť rodičom agresora vyhľadať individuálnu odbornú starostlivosť, napr. CPPPaP, CPPP,
9. zorganizovať skupinový program v spolupráci s CPPPaP,
10. uloženie výchovného opatrenia – pokarhanie TU, pokarhanie RŠ, znížená známka zo správania,
11. zvýšiť informovanosť a poradenstvo pre rodičov žiakov.
12. **Opatrenia v mimoriadnych prípadoch**
13. odporučiť rodičom žiaka umiestniť žiaka na dobrovoľný diagnostický pobyt, prípadne do liečebno – výchovného zariadenia alebo reedukačného centra,
14. oznámiť prípad príslušnému ÚPSVaR – sociálno – právna ochrana detí za účelom využitia nutných výchovných opatrení v prospech maloletého,
15. oznámiť prípad príslušnému útvaru PZ SR ak došlo k závažnejšiemu prípadu šikanovania, pri ktorom je podozrenie, že bol spáchaný trestný čin.

*ZNEUŽÍVANIE NÁVYKOVÝCH LÁTOK*

**Čl. 12**

**Postup pri podozrení zo zneužívania návykových látok**

**Tabakové výrobky - konzumácia v škole**

1. odobratie a zaistenie výrobku,
2. spísanie záznamu s vyjadrením žiaka,
3. oznámenie rodičom - komunikácia s nimi,
4. výchovné opatrenie v súlade so školským poriadkom,
5. oboznámenie ostatných pedagógov, žiakov v kolektíve.

**Alkohol - konzumácia v škole**

1. odobratie a zaistenie výrobku,
2. pri ohrození zdravia, života škola zabezpečí potrebnú pomoc a volá lekársku pomoc,
3. ak nehrozí akútne nebezpečenstvo, spísanie záznamu s vyjadrením žiak,
4. vyrozumenie zákonného zástupcu a ten si žiaka vyzdvihne,
5. komunikácia s rodičom,
6. výchovné opatrenie v súlade so školským poriadkom,
7. oboznámenie ostatných pedagógov, žiakov v kolektíve,
8. kontaktovať odbor sociálnych vecí príslušného úradu pri opakovaní sa situácie a v závažných prípadoch.

**Alkohol - nález v škole**

1. odobratie a zaistenie výrobku,
2. okamžite informovať vedenie školy,
3. spísanie záznamu s vyjadrením žiaka, ak bol nájdený u neho oznámenie rodičom, komunikácia s nimi,
4. výchovné opatrenie v súlade so školským poriadkom,
5. oboznámenie ostatných pedagógov, žiakov v kolektíve.

**Omamné a psychotropné látky - konzumácia v škole**

1. odobratie a zaistenie výrobku,
2. pri ohrození zdravia, života škola zabezpečí potrebnú pomoc a volá lekársku pomoc
3. ak nehrozí akútne nebezpečenstvo, spísanie záznamu s vyjadrením žiaka,
4. vyrozumenie zákonného zástupcu a ten si žiaka vyzdvihne,
5. komunikácia s rodičom,
6. výchovné opatrenie v súlade so školským poriadkom,
7. oboznámenie ostatných pedagógov, žiakov v kolektíve,
8. odbor sociálnych veci príslušného úradu pri opakovaní sa situácie a v závažných
prípadoch - oznamovacia povinnosť orgánom sociálno-právnej ochrany dieťaťa, PZ.

**Omamné a psychotropné látky – distribúcia**

1. pri podozrení na distribúciu musí škola vždy informovať PZ SR

**Omamné a psychotropné látky – nález**

1. odobratie a zaistenie látky,
2. netestujeme chemické zloženie,
3. spísanie záznamu,
4. ak bola látka nájdená u žiaka, ten sa k tomu písomne vyjadrí,
5. za prítomnosti svedka je látka vložená do obálky, zapíše sa dátum, čas a miesto

 nálezu, obálka sa zapečatí (prelepiť s pečiatkou školy) a uschová sa,

1. škola vyrozumie PZ SR, tá latku identifikuje a zaistí.

**Čl. 13**

**Navrhované opatrenia školy v rámci prevencie sociálno-patologických javov (SPJ)**

1. zvyšovanie odbornej úrovne pedagógov v oblasti prevencie SPJ,
2. pravidelné oboznamovanie žiakov so školským poriadkom,
3. dodržiavanie pravidiel - výklad, kontrola zo strany pedagógov, ale aj žiakov,
4. pri porušovaní pravidiel - postihnutie vinníka,
5. zvyšovanie spolupráce medzi triednym učiteľom a triedou, triednym učiteľom a rodičmi,
6. podpora zdravotnej, osobnostnej a sociálnej výchovy,
7. systematická preventívna činnosť (napr. prednášky, besedy, predstavenia), podpora zdravého životného štýlu,
8. využívať preventívne programy: napr. *„Cesta k emocionálnej zrelosti“, „Nenič svoje múdre telo“, „Ako poznám sám seba“, „Zober loptu a nie drogy“.*
9. *ZODPOVEDNOSŤ*

**Čl. 14**

**Zodpovednos**ť **školy**

1. Škola zodpovedá za žiakov v čase školského vyučovania a školských akcií v súlade
so školským zákonom, Dohovorom o právach dieťaťa a podľa pracovného poriadku školy.
2. Za povinnosť uvedenú v predchádzajúcom bode sú zodpovední všetci pedagogickí
zamestnanci školy, ktorí:
3. realizujú vyučovací proces,
4. vykonávajú počas prestávok pedagogický dozor na chodbách,
5. vykonávajú pedagogický dozor počas školských akcií rôzneho druhu (školské výlety, kurzy, exkurzie, kultúrne podujatia, športové podujatia a ďalšie školské akcie),
6. vykonávajú pedagogický dozor počas záujmových krúžkov.
7. Šikanovanie, resp. jeho náznaky, **nesmie** byť zamestnancami školy **v žiadnej miere**
**akceptované.** Pedagogický zamestnanec musí šikanovanie medzi žiakmi **bez meškania**
**rieši**ť a každej jeho obeti poskytnúť okamžitú pomoc. Je povinný ihneď túto skutočnosť
oznámiť triednemu učiteľovi agresora a obete, výchovnému poradcovi, prípadne vedeniu
školy.

**Čl. 15
Priestupková a trestnoprávna zodpovednos**ť

1. Šikanovanie žiakov môže v určitých prípadoch napĺňať skutkovú podstatu priestupkov
v zmysle zákona č. 372/1990 Z. z. o priestupkoch v znení neskorších predpisov. Ide
predovšetkým o priestupky:
2. proti občianskemu spolunažívaniu,
3. proti majetku.
4. Zodpovedným za priestupky je ten, kto v čase spáchania priestupku dovŕšil pätnásty **rok**
**svojho veku**. Ak v čase spáchania priestupku dovŕšil pätnásty rok a neprekročil osemnásty rok svojho veku, zaraďuje sa do kategórie **„mladistvých“**.
5. Šikanovanie žiakov môže v určitých prípadoch napĺňať aj skutkovú podstatu trestných
činov v zmysle zákona č. 300/2005 Z. z. - Trestný zákon. Ide najmä o trestný čin:
6. ohovárania,
7. nebezpečného vyhrážania,
8. ublíženia na zdraví,
9. obmedzovania osobnej slobody,
10. nátlaku,
11. vydierania,
12. lúpeže,
13. hrubého nátlaku,
14. krádeže,
15. poškodzovania cudzej veci,
16. neoprávneného užívania cudzej veci.
17. Páchateľom trestného činu je ten, kto trestný čin spáchal sám. Za spolupáchateľstvo
trestného činu sa považuje, ak bol trestný čin spáchaný spoločným konaním dvoch alebo
viacerých osôb.
18. Trestne zodpovedný je ten, kto v čase spáchania činu dovŕšil **štrnásty rok svojho veku.**
Žiaci, ktorí v čase spáchania trestného činu dovŕšili štrnásty rok a neprekročili osemnásty
rok svojho veku sa podľa trestného zákona zaraďujú do kategórie **„mladistvých“.**
19. Pedagogický zamestnanec školy, ktorý sa dozvie o prípade šikanovania a **neprijme**
**v tomto smere žiadne opatrenie, sa vystavuje riziku trestného postihu.** Konaním podľa predchádzajúceho bodu môže pedagogický zamestnanec napĺňať i
skutkovú podstatu trestného činu neprekazenia trestného činu, neoznámenia trestného činu
alebo ublíženia na zdraví a to tak, že inému z nedbanlivosti ublíži na zdraví tým, že poruší
dôležitú povinnosť vyplývajúcu z jeho zamestnania, povolania, postavenia alebo funkcie,

alebo uloženú mu podľa zákona.

**Čl. 16**
**Spolupráca školy s rodi**č**mi žiakov**

1. Pri podozrení na šikanovanie žiaka je potrebná spolupráca vedenia školy, koordinátora prevencie, prípadne výchovného poradcu a ďalších pedagogických zamestnancov tak s rodinou obete, ako aj s rodinou agresora. Nedá sa však predpokladať, že rodičia budú vždy hodnotiť situáciu objektívne, preto sa odporúča upozorniť ich na to, aby si všímali možné príznaky šikanovania a ponúknuť im pomoc. Pri pohovore s rodičmi majú dbať pedagogickí zamestnanci na taktný prístup a najmä na zachovanie dôvernosti informácií.
2. Pri podozrení na šikanovanie žiaka sú koordinátor prevencie, výchovný poradca, **ale**
**hlavne triedni u**č**itelia povinní upozorni**ť **rodi**č**ov žiakov**:
3. aby si všímali možné príznaky šikanovania, násilia a nežiaducich sociálno-patologických javov,
4. ponúknuť pomoc.

Táto povinnosť platí tak pre rodinu obete ako aj pre rodinu agresora.

1. Pri pohovore s rodičmi sú učitelia povinní dbať na taktný prístup a najmä zachovanie dôvernosti informácií.
2. Žiacky parlament so svojim koordinátorom zabezpečí, aby participoval na riešení negatívnych účinkov správania žiakov v škole.
3. Spoluprácu pri danej problematike so špecializovanými inštitúciami za školu zabezpečuje výchovný poradca, koordinátor prevencie a vedenie školy.
4. Pri podozrení, že šikanovanie naplnilo skutkovú podstatu priestupku alebo trestného činu, je riaditeľka školy povinná oznámiť túto skutočnosť príslušnému útvaru PZ SR.
5. Riaditeľka školy je povinná bez zbytočného odkladu oznámiť orgánu sociálno-právnej
ochrany skutočnosti, ktoré ohrozujú žiaka, alebo že žiak spáchal trestný čin, prípadne
opakovane páchal priestupky.

**Čl. 17**
**Záverečné ustanovenia**

1. Táto smernica je v súlade s pravidlami správania a konania žiakov vrátane sankcií za ich
porušenie zapracovanými vo Vnútornom školskom poriadku pre žiakov školy.
2. Výchovný poradca ako aj koordinátor prevencie zapracujú ustanovenia tejto smernice do svojich plánov práce.
3. S touto smernicou budú oboznámení všetci zamestnanci základnej školy, čo potvrdia svojím podpisom na prezenčnej listine priloženej ku smernici.
4. S touto smernicou sú povinní oboznámiť žiakov školy všetci triedni učitelia a túto skutočnosť zapísať v triednej knihe v časti „poznámky“ ako obsah triednickej hodiny.
5. Vedenie školy zabezpečí vzdelávanie v oblasti prevencie šikanovania najmä triednych
učiteľov, koordinátora prevencie a výchovného poradcu.
6. S touto smernicou oboznámia rodičov, resp. zákonných zástupcov žiaka na rodičovských
združeniach jednotlivých tried.
7. Táto smernica bude zverejnená na informačnej tabuli školy (pre žiakov), v zborovni školy
(pre pedagogických a nepedagogických zamestnancov školy a triednych učiteľov) ako aj
na webovej stránke školy.
8. Smernica nadobúda účinnosť dňom 20.12.2016.

Vo Valaskej, dňa 30.11.2016 Mgr. Katarína Paprčková

 koordinátorka prevencie

 Mgr. Ingrid Sedliaková

 výchovná poradkyňa

 Mgr. Štefánia Piliarová

 riaditeľka školy

 **ZÁKLADNÁ ŠKOLA JAROSLAVA SIMANA,**

 **OKTÓBROVÁ 16, VALASKÁ**

 tel: 048/6176927, 0911650176

 e-mail: riaditel@zsvalaska.edu.sk

 [www.zsvalaska.edupage.sk](http://www.zsvalaska.edupage.sk)

 ***Príloha č.3 k ŠkVP***

***Činnosť školy******v rámci preventívnych opatrení***

1. Základným preventívnym opatrením školy je osvojiť si základný princíp **„Sme škola, kde sa šikanovanie netoleruje v žiadnych podobách!“**

 T : do 28. októbra Z : triedni učiteľa

1. S podstatou, formami a nebezpečnými dôsledkami šikanovania ako antisociálneho
správania jednotlivcov i skupín sa oboznámia všetci žiaci, zamestnanci školy a rodičovská
verejnosť. Pre žiakov, pedagogických zamestnancov i rodičov je potrebné vedieť, že tieto
formy správania nie sú neškodným humorom a zábavou. Musia sa oboznámiť predovšetkým s negatívnymi dôsledkami šikanovania, a to tak pre jeho obete, ako i pre agresorov. Za zvlášť nebezpečné je potrebné považovať tendenciu podceňovať počiatočné prejavy šikanovania.

 T: priebežne

 Z: škol. špeciál. ped., výchovný poradca

1. Počas všetkých vyučovacích hodín, počas činnosti v školskom klube detí, počas
mimoškolských aktivít, záujmovej činnosti učiť žiakov prijímať všeobecné hodnoty spoločnosti, identifikovať sa s nimi a konať v ich duchu v každodennom živote. T: trvale

Z: všetci zamestnanci

1. Riaditeľka školy umožní ďalšie vzdelávanie v tomto smere podľa akreditovaných programov výchovnému poradcovi, koordinátorovi prevencie, školskému špeciálnemu pedagógovi a ďalším pedagogickým zamestnancom. T: trvale

Z : riaditeľka školy

1. V rámci účinnej prevencie šikanovania je dôležité najmä:
2. vytvárať pozitívnu klímu v triede, v celej škole – budovať kladné medziľudské vzťahy, zodpovednosť za správanie, uvedomovanie si dôsledkov správania
3. v úzkej spolupráci medzi žiakmi, zamestnancami školy, rodičmi oznamovať aj zárodky šikanovania (pri zachovaní dôvernosti takýchto oznámení)
- dozorkonajúcemu pedagógovi,
- vyučujúcemu,
- triednemu učiteľovi,
- vychovávateľovi,
- výchovnému poradcovi,
- školskému špeciálnemu pedagógovi,
- vedeniu školy

T : trvale Z : v texte

1. Príslušný PZ vedú písomné záznamy o riešení konkrétnych prípadov šikanovania

T : trvale Z : v texte

1. V súlade s pracovným poriadkom, školským poriadkom vykonávať zvýšený dozor cez
prestávky, pred začiatkom vyučovania, po jeho skončení i v čase mimo vyučovania žiakov, a to najmä v priestoroch, kde k šikanovaniu už došlo alebo by k nemu mohlo dochádzať

 T: trvale

Z : v texte

1. Oboznámiť pedagogických zamestnancov so systémom školy pre oznamovanie a vyšetrovanie šikanovania

 T: 1x ročne

Z : koordinátor prevencie

1. Informovať pedagogických zamestnancov, žiakov, aj rodičov o tom, čo robiť v prípade,
keď sa dozvedia o šikanovaní (umiestniť na prístupné miesto kontakty a telefónne
číslo na inštitúcie, ktoré sa problematikou šikanovania zaoberajú)
 T: september

Z: koordinátor prevencie, triedni učitelia

1. Spolupracovať s odborníkmi z CPPPaP, CPPP, ÚSVaP a s políciou T: v prípade potreby

Z : vedenie školy

1. Riaditeľka školy poveruje prácou v Komisii k prevencii a riešeniu šikanovania v škole zamestnancov: výchovného poradcu, koordinátora prevencie, ZRŠ, školského špeciálneho pedagóga.

 T: september Z: riaditeľka školy